
 2.10.2015
 BG
 Официален вестник на Европейския съюз
 L 257/30
 РЕГЛАМЕНТ ЗА ИЗПЪЛНЕНИЕ (ЕС) 2015/1761 НА КОМИСИЯТА
 от 1 октомври 2015 година
 за изменение на Регламент (ЕО) No 378/2005 по отношение на докладите и таксите на референтната лаборатория на Общността и списъка на лабораториите в приложение II към него
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 7, параграф 4, първа алинея и член 21, трета алинея от него,
 след консултации с Европейския орган за безопасност на храните,
 като има предвид, че:
 (1)
 С Регламент (ЕО) No 1831/2003 беше установена процедура за разрешаване пускането на пазара и употребата на фуражни добавки. В него се предвижда, че всяко лице, което желае да получи разрешително за фуражна добавка или за нова употреба на дадена фуражна добавка, подава до Комисията заявление за издаване на разрешително съгласно посочения регламент.
 (2)
 С Регламент (ЕО) No 378/2005 на Комисията (2) се установяват подробни правила за прилагането на Регламент (ЕО) No 1831/2003, що се отнася до заявленията за разрешаване на фуражни добавки или на нова употреба на дадена фуражна добавка, както и до задълженията и задачите на референтната лаборатория на Общността (РЛО).
 (3)
 В член 5 от Регламент (ЕО) No 378/2005 се предвижда, че РЛО представя пред Европейския орган за безопасност на храните („Органа“) пълен доклад за оценка на всяко подадено заявление за разрешително за фуражна добавка. Изключения от изискването за представяне на доклад за оценка се правят за заявления за нова употреба на фуражна добавка или заявления за промяна в условията на съществуващо разрешително, при условие че предложените условия за нова употреба или за промяна в условията на разрешителното попадат в обхвата на метода за анализ, представен преди това в съответствие с изискванията, определени в приложение II към Регламент (ЕО) No 429/2008 на Комисията (3), и вече оценен. Освен това в член 4 от посочения регламент се предвижда, че РЛО изисква от заявителите да заплащат такси за подаването на заявления за издаване на разрешително. Изключение се прави, когато не са необходими проби и РЛО не трябва да изготвя доклад, тъй като методът за анализ вече е бил оценен. Заявленията за подновяване на разрешителни за фуражни добавки обаче не се ползват от посочените изключения.
 (4)
 Опитът показа, че изключенията от изискванията по отношение на докладите за оценка и таксите за подаване на заявление следва да бъдат прилагани и по отношение на заявленията за подновяване на разрешителни за фуражни добавки. Поради това член 5 и приложение IV към Регламент (ЕО) No 378/2005 следва да бъдат съответно изменени.
 (5)
 В приложение II към Регламент (ЕО) No 378/2005 се съдържа списък на националните референтни лаборатории, които подпомагат РЛО при изпълнението на нейните задължения и задачи. Няколко държави членки информираха Комисията за промени във връзка със своята национална референтна лаборатория, участваща в консорциума, поради това, че вече е определена друга лаборатория или че